
                                                               AVIZ

asupra propunerii legislative privind completarea articolului 45 
din Legea Nr.85/2003, Legea minelor
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă privind completarea articolului 45 din                   Legea Nr.85/2003, Legea minelor, trimisă cu adresa nr. Pl-x 285 din 9 mai 2011, înregistrată sub nr. 21/138 din 12 mai  2011. 
  Senatul, în calitate de primă Cameră sesizată, a respins iniţiativa legislativă în şedinţa din 4 mai 2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus pe parcursul mai multor şedinţe, dezbaterile finalizându-se în şedinţa din 7 iunie 2011. 
  Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ trimis cu adresa nr. 1592 din 21 decembrie 2010 şi  punctul de vedere al Guvernului trimis cu adresa nr. 465 din 25 februarie 2011 prin care nu susţine adoptarea acestei iniţiativei legislative.
    În urma dezbaterilor, membrii Comisiei au hotărât, cu majoritate de voturi (3 voturi împotrivă), avizarea favorabilă a iniţiativei legislative, cu un amendamentul admis, care este redat în Anexă. 

          SECRETAR     
 
         Mihai TUDOSE                                                      Marin ALMĂJANU
       Consilier parlamentar,
             Anca Chiser

Anexă
AMENDAMENT ADMIS :

	Nr.

crt.
	Text propunere legislativă

iniţiatori
	Text propus de Comisie

(autorul amendamentului)
	Motivarea amendamentelor propuse

	1. 
	1. După alin. (4) al art. 45 se introduce un alineat nou, alin (5) cu următorul cuprins:
"(5) În termen de 30 de zile de la fiecare încasare la bugetul de stat cu titlul de redevenţă minieră, un procent de 5% din aceste sume se transferă autorităţii locale pe al cărei teritoriu administrativ se desfăşoară exploatarea pentru care s-a achitat redevenţa."


	 1. După alineatul (4) al articolului 45 se introduce un nou alineat, alin. (5), cu următorul cuprins:

,,(5) În termen de 30 de zile de la fiecare încasare la bugetul de stat cu titlul de redevenţă minieră, un procent de 5% din aceste sume se transferă autorităţii locale pe al cărei teritoriu administrativ se desfăşoară exploatarea pentru care s-a achitat redevenţa, urmând ca aceste sume să fie cheltuite exclusiv pentru reabilitarea infrastructurii locale."

                              Autor: Comisia economică
	Pentru claritatea textului.

